રાજ્યમાં ટૂંક સમયમાં જ વિધાનસભા ચૂંટણી યોજાનાર છે. ચૂંટણીની તારીખો જાહેર થાય એની સૌ રાહ જોઇ રહ્યાં છે, એવામાં આચારસંહિતા લાગુ પડે એ પહેલાં ચૂંટણી પ્રચાર કાર્યક્રમોની ભરમાર સાથે રાજકારણમાં અનેક મોટા વળાંકો પણ જોવા મળ્યાં છે. પીએમ નરેન્દ્ર મોદી બાદ તુરંત યોજાયેલ રાહુલ ગાંધીની આ ગુજરાત યાત્રા અત્યંત મહત્વપૂર્ણ છે, વળી એક-બે દિવસમાં ચૂંટણી પંચ ગુજરાત ચૂંટણીની તારીખો જાહેર કરે એવી પણ શક્યતા છે. એવામાં રાહુલ ગાંધીની સોમવારની મુલાકાત દરમિયાન રાજકારણમાં વધુ ટ્વીસ્ટ જોવા મળે તો પણ નવાઇ નહીં.